

PROJEKTS uz 05.09.2023.

vēlamais datums izskatīšanai: Attīstības komitejā 13.09.2023.

domē: 28.09.2023.

sagatavotājs un ziņotājs: D.Čūriška

LĒMUMS

Ādažos, Ādažu novadā

2023. gada 28. septembrī **Nr.**«DOKREGNUMURS»

**Par nekustamo īpašumu nodošanu pārvaldībā pašvaldības aģentūrai “Carnikavas komunālserviss”**

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras "Carnikavas komunālserviss" nolikums” 7. punktā cita starpā pašvaldības aģentūrai „Carnikavas komunālserviss” (turpmāk – Aģentūra) ir noteikts pienākums apsaimniekot un labiekārtot tai pārvaldībā nodotos pašvaldības nekustamos īpašumus.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts, ka pašvaldībai pieder šādi nekustamie īpašumi:

1. Elīzes iela 3, Kadaga, Ādažu pag., Ādažu nov. (kad. Nr. 8044 005 0462), kas sastāv no zemes vienības 0,2451 ha platībā ar kadastra apzīmējumu 8044 005 0462. Pašvaldības īpašuma tiesība uz šo īpašumu nostiprināta 19.08.2008. Rīgas rajona tiesas Ādažu pagasta zemesgrāmatas nodalījumā Nr. 100000440889;
2. Lindas iela 1, Kadaga, Ādažu pag., Ādažu nov. (kad. Nr. 8044 005 0463), kas sastāv no zemes vienības 0,2319 ha platībā ar kadastra apzīmējumu 8044 005 0463. Pašvaldības īpašuma tiesība uz īpašumu norādītajā sastāvā nostiprināta 19.08.2008. Rīgas rajona tiesas Ādažu pagasta zemesgrāmatas nodalījumā Nr. 100000440893.

Nekustamie īpašumi izveidoti izstrādājot Kadagas ciema daudzstāvu dzīvojamās apbūves teritorijas detālplānojumu (tai skaitā "Vējšalkas"), kas apstiprināts ar Ādažu novada domes 25.07.2006. lēmumu Nr. 63 “Par Kadagas ciema daudzstāvu dzīvojamās apbūves teritorijas detālplānojuma apstiprināšanu un saistošo noteikumu Nr. 23 “Par Kadagas ciema daudzstāvu dzīvojamās apbūves teritorijas detālplānojuma grafisko daļu un teritorijas izmantošanas un apbūves noteikumiem” izdošanu”.

Pašvaldību likuma 73. panta astotā daļa nosaka, ka dome lemj par pašvaldības nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 73. panta astoto daļu, saskaņā ar Apsaimniekošanas līgumu, kas 02.02.2004. noslēgts starp Carnikavas pagasta padomi un Aģentūru, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Nodot Aģentūrai pārvaldībā Ādažu novada pašvaldības nekustamo mantu līdz ar dokumentiem, kas uz to attiecas:
   1. nekustamo īpašumu **Elīzes iela 3, Kadaga, Ādažu pag.**, Ādažu nov. (kad. Nr. 8044 005 0462), kas sastāv no **zemes** vienības 0,2451 ha platībā ar kadastra apzīmējumu 8044 005 0462;
   2. nekustamo īpašumu **Lindas iela 1, Kadaga, Ādažu pag.**, Ādažu nov. (kad. Nr. 8044 005 0463), kas sastāv no **zemes** vienības 0,5897 ha platībā ar kadastra apzīmējumu 8044 005 0463.
2. Pašvaldības Centrālās pārvaldes Juridiskajai un iepirkumu nodaļai 10 (desmit) darbdienu laikā no šī lēmuma pieņemšanas dienas, sagatavot papildu vienošanos par 1. punktā noteikto pie 02.02.2004. pašvaldības nekustamo īpašumu apsaimniekošanas līguma, kas noslēgts starp Carnikavas pagasta padomi un Aģentūru.
3. Pašvaldības izpilddirektoram parakstīt 2. punktā noteikto vienošanos un veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*CKS (e-noraksts), JIN, GRN, IDR - @*

D.Čūriška, 28615546